Chandermohan.sharma@timesgroup.com यकीनन, डायरेक्टर विक्रम भट्ट का नाम स्क्रीन पर देखते ही हॉल में बैठे दर्शक यही सोचने लगते हैं कि इस बार ऐसा क्या स्क्रीन पर दिखाने वाले हैं जिसे देखते ही डर के मारे हाथ-पांव फूलने लगे। दरअसल, भट्ट कैंप के साथ-साथ विक्रम ने जब अपने बैनर तले भी फिल्में बनाने का सिलसिला शुरू किया तो हर बार उन्होंने अपनी प्रॉडक्शन कंपनी की फिल्मों को सेक्स या हॉरर के करीब ही रखा। विक्रम भट्ट के निर्देशन में बनी हॉरर, सेक्सी फिल्म राज बॉक्स ऑफिस पर सुपरहिट साबित रही तो इस फिल्म के बाद जहां भट्ट ब्रदर्स ने सेक्सी हॉरर फिल्में बनने का ऐसा ट्रेंड शुरू हुआ जो आज भी बरकरार है, इस सीरीज की तीन फिल्में बना चुकी भट्ट कंपनी अब इस सीरीज की चौथी फिल्म Raaz Reboot लेकर हाजिर है। अगर इस सीरीज की हिट और बॉक्स ऑफिस पर कमाई करने वाली फिल्मों की बात की जाए तो इस सीरीज की बिपाशा बसु स्टारर दोनों फिल्में बॉक्स ऑफिस पर हिट साबित रही। Raaz Reboot में एकबार फिर विक्रम ने कुछ नया करने की बजाए फिर वहीं भूतियां सब्जेक्ट चुना है, इस बार फिल्म को स्टार्ट टु फिनिश रोमानिया में शूट किया गया है, सो लोकेशन और स्पेशल इफेक्ट्स और तकनीक के मामले में फिल्म में नयापन नजर आता है। कहानी : पहली बार शायना खन्ना (कृति खरबंदा) और रेहान खन्ना (गौरव अरोड़ा) रोमानिया में मिलते हैं, यहीं पर इन दोनों का प्यार परवान चढ़ता है और फिर दोनों यहीं शादी भी कर लेते हैं। शादी के बाद दोनों मुंबई चले गए, रेहान को मुंबई में ही अच्छी नौकरी भी मिल जाती है, लेकिन शायना को लगता है कि अगर रेहान को कामयाबी के शिखर तक पहुंचना है तो उसे रोमानिया में जाकर बसना चाहिए। आखिरकार, रेहाना शायना की बात मान लेता है और दोनों एकबार फिर रोमानिया लौट आते हैं। रोमानिया में रेहान को कंपनी की ओर से एक बड़ा सा बंगला मिलता है, इस बंगले में आने के बाद शायना को हर पल यही लगता है कि बंगले में कोई और भी है। रोमानिया आने के बाद रेहान अब शायना से दूर- दूर रहने लगता है। शायना को लगता है कि रेहान उससे कोई राज छुपा रहा है। दूसरी ओर शायना को बंगले में हर रात किसी और के होने की आहट सुनाई देती है। शायना जब भी रेहान को बंगले में किसी और के होने की बात करती है तो रेहान को लगता है यह सब शायना का वहम है। कहानी में ट्विस्ट उस वक्त आता है जब इंटरवल से चंद मिनट पहले आदित्य (इमरान हाशमी) की एंट्री होती है। आदित्य रोमानिया में ही रहता है, शादी से पहले शायना और आदित्य दोनों एक-दूसरे से प्यार करते थे, लेकिन हालात कुछ ऐसे बने कि दोनों की राहें जुदा हो गईं। अब बरसों बाद एकबार फिर आदित्य शायना से मिलता है। ऐक्टिंग : शायना के किरदार में कृति खरबंदा ने अच्छी ऐक्टिंग की है। कम फुटेज के बावजूद इमरान हाशमी अपने रोल में जमे। वहीं रेहान खन्ना के रोल में गौरव अरोड़ा ने अपने किरदार को असरदार बनाने के लिए अच्छा होमवर्क किया है। निर्देशन : Raaz Reboot की सबसे बड़ी खामी यही है कि करीब दो घंटे की इस हॉरर फिल्म में हॉरर सीन न के बराबर है। फिल्म के क्लाइमैक्स में विक्रम ने कुछ असरदार हॉरर सीन्स पेश किए, लेकिन यह सीन भी इतने हॉरर नहीं कि हॉरर फिल्मों के शौकीनों को डरा सके। इस फिल्म की स्क्रिप्ट विक्रम भट्ट ने लिखी है लेकिन स्क्रिप्ट में नयापन कतई नहीं है। लेकिन विक्रम ने रोमानिया की बेहतरीन लोकेशंस पर फिल्म के सीन्स शूट किए। इंटरवल से पहले की फिल्म काफी सुस्त है, न जाने क्यों विक्रम ने फिल्म में अंग्रेजी का कुछ ज्यादा ही इस्तेमाल किया है, हॉरर फिल्में अक्सर सिंगल स्क्रीन और बी सी सेंटरों पर अच्छा बिज़नस करती है, लेकिन करीब तीस फीसदी से ज्यादा अंग्रेजी डायलॉग वाली यह फिल्म इन सेंटरों पर टिक नहीं पाएगी।  फिल्म की खबरें फेसबुक पर पढ़ने के लिए लाइक करें NBT Movies ऐक्टिंग : शायना के किरदार में कृति खरबंदा ने अच्छी ऐक्टिंग की है, कम फुटेज के बावजूद इमरान हाशमी अपने रोल में जमे, वहीं रेहान खन्ना के रोल में गौरव अरोड़ा ने अपने किरदार को असरदार बनाने के लिए अच्छा होमवर्क किया है। संगीत : इस फिल्म राज रीबूट के साथ म्यूजिक कंपनी टी सीरीज का नाम जुड़ा है सो फिल्म का संगीत इस फिल्म का प्लस पॉइंट है, फिल्म के कई गाने पहले से कई म्यूजिक चार्ट में टॉप फाइव में शामिल हो चुके हैं। क्यों देखें : अगर हॉरर फिल्मों के पक्के शौकीन हैं तो इस फिल्म को भी देखा जा सकता है, लेकिन कुछ नया या खास होने की आस लेकर न जाएं वर्ना अपसेट होंगे। इमरान हाशमी के फैन्स को अपने चहेते स्टार के चंद सीन्स ही इस पूरी फिल्म में नजर आएंगे।  Read Raaz Reboot Movie Review here in english